Maliar Zefyra

Maliar Zefyra je konvenčné meno atického maliara váz, činného približne v rokoch 475 až 450 pred Kr.

Maliar Zefyra bol pomenovaný podľa červenofigúrovej maľby Zefyra na viedenskom skyfose (Kunsthistorisches Museum, Antikensammlung IV 191), ktorú sir John Beazley pôvodne pripisoval Lewisovmu maliarovi. W. Smith (profesor klasickej archeológie na Kalifornskej univerzite v Berkeley), ale túto prácu na základe malých štylistických odlišností spolu s niekoľkými ďalšími skyfoi (zachovalo sa ich asi len pol tucta) priradil „Maliarovi Zefyra“ a Beazley to akceptoval. Jeho maliarsky štýl je možno trochu hrubší (menej vycibrený) než štýl Lewisovho maliara, ale ako to poznamenali Smith aj Beazley, veľmi podobný a celkom dobrý.

Na všetkých jeho skyfoi (zdá sa, že sa obmedzil len na dekoráciu skyfoiLucia Guerrini: Enciclopedia dell’Arte Antica, Classica e Orientale, Roma 1959, Treccani, Zephiros, Pittore di ) sú predstavené veľmi originálne a úplne odlišné scény. Na viedenskom skyfose je z jednej strany zobrazený Hyakinthos letiaci na Apolónovej labuti a na druhej strane Zefyros, boh západného vetra. Hyakinthos tu letí vzduchom na labuti tvárou v tvár vetru, čo naznačujú jeho prižmúrené oči. Zefyros, predstavovaný ako mladistvý démon, k nemu rýchlo kráča z druhej strany nádoby a naťahuje ruky, aby sa ho zmocnil. Vystrašený chlapec vo vystretej ruke drží magický amulet, aby sa ochránil. Ďalším jeho majstrovským dielom je skyfos z Küsnachtu (Hirschmann Collection G18), na ktorom sú zobrazené mužské postavy cvičiace na športovisku (v palaistre). Nahý mladík s motykou upravuje nerovnosti (piesku), stĺp označuje začiatok a koniec bežeckej dráhy a je tu zobrazená aj výbava atlétov sandále, arybalos, stlengis () a veľké umývadlo (loutérion). Medzi umývadlom a stĺpom je nápis KALOS, čo znamená „pekný“.  Jeho charakteristický (kvalitný) výtvarný prejav vypovedá, že bol zrejme ovplyvnený prácami Brygovho maliara.

 Referencie 


 Iné projekty 


Kategória:Maliari starovekého Grécka